PK (આમિર ખાન) એક ભેદી માણસ છે, જે ક્યાંથી આવ્યો છે એની કોઈને ખબર નથી. આ દુનિયાની રીત-રસમો તેને સમજાતી નથી, પરંતુ તે જે સવાલો પૂછે છે એ આપણી સ્થાપિત વિચારસરણીના પાયામાં ઘા કરે છે. આ PK કશુંક શોધી રહ્યો છે, જે તેને તેના ઘરે પાછા જવામાં મદદ કરી શકે એમ છે. એ વસ્તુની શોધમાં તે રાજસ્થાનના ભૈરોં સિંહ (સંજય દત્ત)ને મળે છે અને પછી ટપકે છે દિલ્હીમાં. ત્યાં તેને ભેટી જાય છે જગતજનની ઉર્ફે‍ જગ્ગુ (અનુષ્કા શર્મા). જગ્ગુ એક ન્યુઝ-ચૅનલમાં પત્રકાર છે અને PKમાં તેને દેખાય છે એક મસાલેદાર સ્ટોરી. ક્ટત્ની સ્ટોરી જાણતાં-જાણતાં ખબર પડે છે કે તે જે વસ્તુ શોધી રહ્યો છે એ તપસ્વી બાબા (સૌરભ શુક્લા) નામના એક પાખંડી બાબા પાસે છે. એ તપસ્વી બાબાથી તો આ જગ્ગુ પણ પરેશાન છે. બસ, વાર્તાની ફાઇનલ ઍક્ટ એટલે PK વર્સસ તપસ્વી બાબા.